Peter Handke

Peter Handke () (født 6. desember 1942 i Griffen i den østerrikske delstaten Kärnten) er en østerriksk dramatiker og forfatter. I oktober 2019 ble det kunngjort at han er tildelt Nobelprisen i litteratur for 2019.

Liv og virke
Handkes far var soldat i den tyske hæren under andre verdenskrig. Handke og hans kärntnerslovenske morhttps://www.theguardian.com/books/2019/oct/16/peter-handke-hits-out-at-criticism-of-nobel-win bodde i Berlin fra 1944 til 1948 i den etter krigsslutt sovjetiskokkuperte bydelen Pankow, før de på nytt bosatte seg i Griffen.

I 1954 begynte Handke på en katolsk internatskole for gutter (Marianum) på slottet Tanzenberg i Sankt Veit an der Glan i Kärnten. Her publiserte han sine første tekster i skoleavisa Fackel. I 1959 flyttet han til Klagenfurt for videre skolegang, før han i 1961 ble jusstudent ved universitetet i Graz.

Moren begikk selvmord i 1971. Dette er et emne i Wunschloses Unglück fra 1972 (oversatt til Kravløs ulykke på norsk).

Handke var medlem av gruppen av forfattere som ble kalt Gruppe 47. Han satt i juryen for Petrarca-Preis fra 1975 til 2014.

Siden sin tid i Graz har Handke bodd i byene Düsseldorf, Berlin og Kronberg i Tyskland, i Paris i Frankrike, i USA (1978–1979) og i Salzburg i Østerrike (1979–1988). I 1991 flyttet han til Chaville nær Paris.

Forfatterskap
Handke har skrevet verk i en rekke litterære genrer, slik som romaner, essayistikk og dramatikk.

De øyeblikkene i mitt liv da jeg jeg har kjent min eksistens som fullest, det var allerede i barndommen naturopplevelser. Når jeg så vannet renne eller sneen falle, da kjente jeg så å si at jeg var mest «utvidet.» Dette er mitt ideal: å skrive en stor beretning, der bare solen skinner eller sneen faller, der vannet renner og trærne svaier. Ikke noen kitschaktig hjembygd- eller almueskildring, men en fortelling om det overveldende, til og med om fortvilelsen ved å ville stanse opp og holde fast ved slike ting. Mitt ideal er å skrive slik at jeg ved hvert tidspunkt er istand til å holde fast det jeg opplever, å være oppmerksom hele tiden, så å si være åndsnærværende som en idrettsmann.

I sin begrunnelse uttalte Svenska Akademien at Handke mottok Nobelprisen «för ett inflytelserikt författarskap som med stor språkkonst har utforskat periferin och människans konkreta erfarenhet.» Han har oversatt en rekke bøker, blant annet Mes Amis av Emmanuel Bove.

Film
Handke var blant annet sammen med Richard Reitinger og Wim Wenders (sistnevnte også filmens regissør) en av manusforfatterne bak filmen Lidenskapens vinger (1987). Wenders regisserte også filmatiseringen av romanen Die Angst des Tormanns beim Elfmeter (Målmannens angst ved straffesparkmerket) i 1971 og hans manus til spillefilmen Falsche Bewegung fra 1975, som er en modernisert versjon av Johann Wolfgang von Goethes roman Wilhelm Meisters Lehrjahre. Handke selv  regisserte filmatiseringen av Die linkshändige Frau (Den kjevhendte kvinnen), som hadde premiere i 1978.

 Jugoslaviakrigene
Handkes uttalelser og skrifter om jugoslaviakrigene og den dekningen de har vært utsatt for i vestlige media er omstridt. Han er blant annet blitt kritisert for å ha talt i Slobodan Miloševićs begravelse, for tekster om krigen og for ikke å ha fordømt folkemord. Han mener håndteringen av Jugoslavia på 1990-tallet er den største skandalen i Europa etter krigen og han var kritisk til NATOs intervensjon i Kosovokrigen i 1999. I Milošević' begravelse sa han «Jeg kjenner ikke sannheten. Men jeg ser. Jeg lytter. Jeg føler. Jeg husker. Derfor er jeg her i dag, nær Jugoslavia, nær Serbia og nær Milošević.» I forbindelse med den internasjonale Ibsen-prisen ble Handkes synspunkt debattert i Norge, selve pristildelingen ble kritisert på grunn av hans uttalelser om Balkan-krigen og da han besøkte Norge for å motta prisen ble han møtt av demonstranter. Blant annet uttalte dikteren Øivind Berg og professor Bernt Hagtvet seg negativt, mens Karl Ove Knausgård og Jon Fosse tok Handke i forsvar.- Norge ter seg som en gjeng idioter, Verdens Gang, 25. september 2014, besøkt 20. januar 2015 Professor Arild Linneberg mener «kritikerne overdriver voldsomt» og at Handkes uttalelser har blitt fordreid. Professor Svein Mønnesland mener Handkes Serbia-engasjement «tipper over».Morgenbladet 19. september 2014. 

Professor Thomas Steinfeld var forundret over den norske debatten og overrasket over «at man følte seg fri til å dømme uten å ha noen dypere forståelse for verkene hans».Klassekampen, 26. januar 2015, s.22. Kaj Skagen mener det ikke er dekning for å hevde at Handke støtter (eller ikke tar avstand fra) massemord eller folkemord, og siterer Handke: «Srebrenica er det verste og største 'brotsverk mot menneskeslekta' som har vorte utført i Europa etter krigen». Handke mener at massakren i Srebrenica ikke var ledd i en storstilt plan for å rydde ut en folkegruppe, men en hevnaksjon som vokste frem i en kontekst av hat og voldshandlinger. Han uttalte seg i 2014 tvilende til at massakren bør regnes som folkemord. Handke oppfatter ikke Milošević som en slags Hitler med kontroll over hendelsene i Bosnia, men som en autokratisk (Putin-aktig) nasjonalist, ifølge Skagen. Handke skal ha blitt rasende da han leste de hatefulle kommentarene i nekrologene over Milošević.Skagen, Kaj: Peter Handke, ein ny Hamsun på Hitler-tur? Dag og Tid, 17.10.2014.

Hari Kunzru og Salman Rushdie kritiserte tildelingen av nobelprisen og de mener Handke er «sjokkerende etisk blind». PEN America var forbløffet over tildelingen til en person som bruker sin autoritet til å undergrave historiske fakta.

Handkes forlag, Suhrkamp Verlag, offentliggjorde en omfattende redegjørelse for materiale omkring kontroversen og stilte seg bak forfatteren ved hjelp av «klargjøringer» ('clarifications') som henvendte seg til «våre partnere verden over, særdeles i land hvor det dukker opp flest forvrengte eller falske sitater – og hvor det ikke er mulig å lese Handke, siden meget ikke er blitt oversatt». Dokumentet inneholder kritiske sitater fra media, som blir møtt med uttalelser i intervjuer  og utdrag fra Handkes bøker som er ment å klargjøre, rette opp eller avkrefte dem.

Bibliografi
 Die Hornissen (Vepsene), 
 Publikumsbeschimpfung und andere Sprechstücke, 1966
 Begrüßung des Aufsichtsrates, 
 Der Hausierer, 1967
 Kaspar, 1967
 Deutsche Gedichte, 
 Die Innenwelt der Außenwelt der Innenwelt, 1969.
 Prosa, Gedichte, Theaterstücke, Hörspiele, Aufsätze, 1969
 Das Mündel will Vormund sein, 1969
 Die Angst des Tormanns beim Elfmeter, (Målmannens angst ved straffesparkmerket), , filmatisert av Wim Wenders
 Geschichten aus dem Wienerwald von Ödön von Horvath, 1970
 Wind und Meer. Vier Hörspiele, 1970
 Chronik der laufenden Ereignisse, 
 Der Ritt über den Bodensee,1971
 Der kurze Brief zum langen Abschied, (Fra kort brev til lang avskjed), 
 Ich bin ein Bewohner des Elfenbeinturms, 1972
 Stücke 1, 1972
 Wunschloses Unglück, (Kravløs ulykke), 1972
 Die Unvernünftigen sterben aus, 
 Stücke 2, 1973
 Als das Wünschen noch geholfen hat. Gedichte, Aufsätze, Texte, Fotos, 
 Der Rand der Wörter. Erzählungen, Gedichte, Stücke, 
 Die Stunde der wahren Empfindung, 1975
 Falsche Bewegung, 1975
 Die linkshändige Frau, (Den kjevhendte kvinnen), , filmatisert 
 Das Ende des Flanierens. Gedichte, 1977
 Das Gewicht der Welt. Ein Journal, 1977
 Langsame Heimkehr, (Hjemreisen), 
 Die Lehre der Sainte-Victoire, (Budskapet fra Sainte-Victoire), 
 Über die Dörfer, 
 Die Geschichte des Bleistifts, 
 Der Chinese des Schmerzes, (Smertens kineser), 
 Die Wiederholung, 
 Der Himmel über Berlin, dreiebok, sammen med Wim Wenders, 
 Nachmittag eines Schriftstellers, 1987
 Die Abwesenheit. Ein Märchen, 1987, filmatisert i forfatterens regi, 
 Gedichte, 1987
 Das Spiel vom Fragen oder Die Reise zum sonoren Land, 
 Versuch über die Müdigkeit, 1989
 Noch einmal für Thukydides, 
 Versuch über die Jukebox, 1990
 Abschied des Träumers vom Neunten Land, 
 Versuch über den geglückten Tag. Ein Wintertagtraum, 1991
 Die Stunde, da wir nichts voneinander wußten. Ein Schauspiel, 
 Die Theaterstücke, 1992
 Drei Versuche. Versuch über die Müdigkeit. Versuch über die Jukebox. Versuch über den geglückten Tag, 1992
 Langsam im Schatten. Gesammelte Verzettelungen 1980-1992, 1992
 Die Kunst des Fragens, 
 Mein Jahr in der Niemandsbucht. Ein Märchen aus den neuen Zeiten, (Mitt år i Ingemannsbukten), 1994
 Eine winterliche Reise zu den Flüssen Donau, Save, Morawa und Drina oder Gerechtigkeit für Serbien, 
 Sommerlicher Nachtrag zu einer winterlichen Reise, 1996
 Zurüstungen für die Unsterblichkeit. Königsdrama, 
 In einer dunklen Nacht ging ich aus meinem stillen Haus, 1997
 Am Felsfenster morgens. Und andere Ortszeiten 1982 – 1987, 
 Ein Wortland. Eine Reise durch Kärnten, Slowenien, Friaul, Istrien und Dalmatien sammen med Liesl Ponger, 1998
 Die Fahrt im Einbaum oder Das Stück zum Film vom Krieg, 
 Lucie im Wald mit den Dingsda. Mit 11 Skizzen des Autors, 1999
 Unter Tränen fragend. Nachträgliche Aufzeichnungen von zwei Jugoslawien-Durchquerungen im Krieg, März und April 1999, 
 Mein Jahr in der Niemandsbucht. Ein Märchen aus den neuen Zeiten, 2000
 Der Bildverlust oder Durch die Sierra de Gredos, 
 Mündliches und Schriftliches. Zu Büchern, Bildern und Filmen 1992-2000, 2002
 Untertagblues. Ein Stationendrama, 
 Sofokles: Ödipus auf Kolonos, 2003, Oversettelse
 Don Juan (erzählt von ihm selbst), 
 Die Tablas von Daimiel, 
 Gestern unterwegs. Aufzeichnungen November 1987 bis Juli 1990, 2005
 Spuren der Verirrten, 
 Kali. Eine Vorwintergeschichte, 2007
 Leben ohne Poesie. Gedichte, litteraturåret|2007
 Meine Ortstafeln. Meine Zeittafeln. Essays 1967-2007, 2007
 Die morawische Nacht, 
 Bis daß der Tag euch scheidet oder Eine Frage des Lichts, 
 Die Kuckucke von Velika Hoca, 
 Ein Jahr aus der Nacht gesprochen Jung und Jung, Salzburg, , 216 s., ISBN 978-3-902497-80-2.
 Immer noch Sturm Suhrkamp, Berlin 2010, ISBN 978-3-518-42131-4.
 Dramatisering uroppført ved festspillene i Salzburg,
 Der große Fall Suhrkamp, Berlin, 2011, ISBN 978-3-518-42218-2.
 Die Geschichte des Dragoljub Milanović Jung u. Jung, Salzburg 2011, ISBN 978-3-902497-93-2.
 Die schönen Tage von Aranjuez. Ein Sommerdialog Suhrkamp, Berlin, , ISBN 978-3-518-42311-0.
 Dramatisering uroppført ved Wiener Festwochen 2012
 Versuch über den Stillen Ort Suhrkamp, Berlin 2012, ISBN 978-3-518-42317-2.
 Versuch über den Pilznarren. Eine Geschichte für sich. Suhrkamp, Berlin , ISBN 978-3-518-42383-7.
 Die Unschuldigen, ich und die Unbekannte am Rand der Landstraße. Ein Schauspiel in vier Jahreszeiten. Suhrkamp, Berlin, , ISBN 978-3-518-42472-8.
 Tage und Werke. Begleitschreiben. Suhrkamp, Berlin 2015, ISBN 978-3-518-42492-6.
 Notizbuch - 31. August 1978 – 18. Oktober 1978. (Insel-Bücherei. Nr. 1367). Insel Verlag, Berlin 2015, ISBN 978-3-458-19367-8.
 Vor der Baumschattenwand nachts. Zeichen und Anflüge von der Peripherie 2007–2015. Jung und Jung, Salzburg/ Wien, , ISBN 978-3-99027-083-7.

 Priser og utmerkelser (utvalg) 
  – Georg Büchners pris (ga tilbake prispengene i 1999)
  – Thomas Mann litteraturpris fra kunstakademiet i Bayern
  – Franz Kafka-prisen
  – Den internasjonale Ibsenprisen
  – Nobelprisen i litteratur

 Referanser 

 Eksterne lenker 




Kategori:Østerrikske forfattere
Kategori:Østerrikske dramatikere
Kategori:Tyskspråklige forfattere
Kategori:Georg Büchners pris
Kategori:Franz Kafka-prisen
Kategori:Den internasjonale Ibsenprisen
Kategori:Nobelprisvinnere (litteratur)
Kategori:Personer fra Bezirk Völkermarkt
Kategori:Østerrikske lyrikere